|  |
| --- |
| Nada Mihelčić, Kralj (basna)**ODGOJNO-OBRAZOVNI ISHODI NA RAZINI PREDMETNOG KURIKULUMA:** OŠ HJ B.6.1. Učenik obrazlaže stavove u vezi s pročitanim tekstom. razrada: - uočava kako stavovi i vrijednosti u književnim tekstovima utječu na čitatelje, uspoređujući ih s vlastitim stavovima i vrijednostima - izražava vlastite predodžbe o stvarnosti i uvjerenja na temelju čitateljskoga iskustva - uočava etičku razinu književnoga teksta - uočava svrhu književnoga teksta: pobuđivanje osjećaja i ljudske odgovornosti - prepoznaje različite obrasce ponašanja likova OŠ HJ B.6.2. Učenik obrazlaže značenje književnoga teksta na temelju vlastitoga čitateljskog iskustva i znanja o književnosti. razrada: - otkriva značenje teksta na temelju suodnosa motiva i teme - objašnjava događaj, opisuje ulogu likova te mjesto i vrijeme radnje u književnome tekstu - objašnjava vlastito razumijevanje prenesenog značenja pridajući mu vlastito značenje OŠ HJ B.6.4. Učenik se stvaralački izražava prema vlastitom interesu potaknut različitim iskustvima i doživljajima književnoga teksta. razrada: - na temelju jezičnih vještina, aktivnoga rječnika i stečenog znanja oblikuje uratke u kojima dolazi do izražaja kreativnost, originalnost i stvaralačko mišljenje  |

|  |
| --- |
|  **ODGOJNO-OBRAZOVNI ISHODI NA RAZINI AKTIVNOSTI** Učenik: ‒ sluša tekst ‒ aktivno sudjeluje u heurističkom razgovoru ‒ rješava kviz odgovarajući na zadana pitanja, višestruki izbor ‒ traži uskrsna jaja s pitanjem te odgovoriti na pitanje (ispisuje osobine/karakteristike) ‒ opisuje lik zeca iz vlastite perspektive ‒ komentira odgovore drugih učenika ‒ pozorno sluša druge učenike te |
| ‒ osmišljava poticajnu poruku ‒ rješava nastavne listiće ‒ ponavlja pojmove sintezom kroz igru ‒ razlikuje točne od netočnih tvrdnji ‒ stvara javni govor na zadanu situaciju te ga izlaže ‒ vršnjački vrednuje drugog učenika  |

**AKTIVNOSTI:** kratka dramatizacija, rad s udžbenikom (čitanje) uz slušanje zvučnog zapisa, kviz*,* rješavanje nastavnih listića, metodička igra *dan-noć,* metoda *sastavljanja* (pisanje javnog govora prema smjernicama*),* izlaganje

|  |
| --- |
| **Sredstva, pomagala, alati** čitanka *A. Šojat,Snaga riječi 6*, ŠK. 2 igračke – lav i zec, pokretni kazališni zaslon s prozorom, prijenosno računalo, projektor, bijela ploča, košara s plastičnim jajima i papirićima, memorijski štapić, nastavni listić sa slikom zeca te listići *Basna 1 i 2*, zlatne krune, plastificirane crvene, žute i zelene kartice, *Tablica za vršnjačko vrednovanje*  |

**Vrednovanje za učenje**

pitanja za brzu provjeru razumijevanja pročitanog teksta, smjernice za rad u pisanju sastavka/govora, razmjena informacija na relaciji učitelj – učenik

**Vrednovanje kao učenje**

Vršnjačko vrednovanje uspješnosti u posljednjoj aktivnosti, komentiranje i vrednovanje, analiza i vrednovanje govora prema zadanim smjernicama (trodijelna struktura teksta, misaoni slijed rečenica, poštivanje govornih vrednota i pravogovorne norme).

**MEĐUPREDMETNE TEME:** osobni i socijalni razvoj, učiti kako učiti

**Učiti kako učiti - Primjena strategija učenja i upravljanja informacijama**

\* uku A.3.2.

2. Primjena strategija učenja i rješavanje problema

Učenik se koristi različitim strategijama učenja i primjenjuje ih u ostvarivanju ciljeva učenja i rješavanju problema u svim područjima učenja uz povremeno praćenje učitelja.

\* uku A.3.3.

3. Kreativno mišljenje

Učenik samostalno oblikuje svoje ideje i kreativno pristupa rješavanju problema.

**Osobni i socijalni razvoj -**

**Ja i drugi**

\* osr B.3.2. Razvija komunikacijske kompetencije i uvažavajuće odnose s drugima.

**Ja i društvo**

\* osr C.3.2. Prepoznaje važnost odgovornosti pojedinca u društvu

|  |  |
| --- | --- |
| **NASTAVNE ETAPE**  | **OPIS AKTIVNOSTI**  |
| ***1. SAT*** **1. MOTIVACIJA**  | **1. aktivnost: kratka dramatizacija** Učitelj pomoću 2 igračke lava i zeca najavljuje današnju temu – kratka dramska igra/razgovor  |
| **2. ISTRAŽIVANJE**  | **2. aktivnost: rad s udžbenikom (čitanje) uz zvučni zapis sa e-sfere** **- dojam o tekstu** (komentar o zecu koji je pocrvenio) **3. aktivnost: kviz za provjeru razumijevanja pročitanog** - e-sfera (višestruki izbor) **4. aktivnost:** **Potraga za uskrsnim jajima** **-** prema navodu osmišljavaju/imenuju zečevu osobinu **-** nastavni listić (slika) – zapisivanje zečevih osobina nakon igre *Potraga za jajima* - komentiranje **5. aktivnost:** **- nastavni listić Basna 1** (obilježja, Ezop, nastanak basni, prozni dijalog i dramski dijalog) – zalijepiti u bilježnicu  |
| ***2. SAT*** **3.PROVJERAVANJE**  | **6. aktivnost: metodička igra *dan-noć – u Prezziju*** (obilježja basne) **7. aktivnost: metoda *sastavljanja (Pišem govor…)*** - rubrika za vrednovanje Napišite govor u kojem se vi pripremate za vlast u šumi. Objasnite zbog čega mislite da biste bili izvrstan kralj životinja. Što biste promijenili u životu vaše okoline i sugrađana/stanovnika? Biste li uveli neke novosti? Koje? Nemojte zaboraviti na pravilno izražavanje te uporabu govornih vrednota (stanka, boja i jačina glasa): Vršnjački ćete vrednovati: (SMJERNICE)  |

|  |
| --- |
| **Prilog 2 – tekst (rečenice) koje su u plastičnim jajima** Zec je bio poznat kao tiho i plaho stvorenje, pa kad je čuo da ga vode kralju, jako se prestrašio.  |
| Odmah je pred lavom pao na koljena, a suze su mu se slijevale niz lice.  |
| - Ja? Ja kralj životinja? – s nevjericom ga je gledao zec brišući suze.  |
| - Dva-tri dana bit ću kralj! – ponovi zec ustajući i otirući prašinu s koljena. – Mogu ja i duže ako treba.  |
| Pohita ravno frizeru i zatraži neka mu zalijepe najveće umjetne nokte.  |
| Ljutit, zec zapovijedi neka frizera odvedu ravno u zatvor, a sam ode u svoju rupu vježbati ono strašno lavlje rikanje od kojeg se životinjama ledi krv u žilama.  |
| Iz grla je izlazio tek slabašan zvuk kojega bi i novookoćena mačkica nadglasala.  |
| Nije važno, pomisli zec, ne izgledam opasno, ali upoznat će oni mene. …zec prigovori jer papci nisu lakirani te kako su prekratko pod vodom…  |
| - Ja za tebe nisam zec nego kralj! – ljutito vikne zec.  |
| Do večeri je zec obišao tek pola doline, a već je napunio stari zatvor i još dva nova koja je dao napraviti u napuštenoj špilji.  |
| Svima je prigovarao, ni s kim nije bio zadovoljan.  |
| - Želim da pobijedi moj nećak, onaj s brojem osam na prsima.  |
| …zec se progura u kraljevsku ložu i s njezina balkona održi dug i dosadan govor o tome kako su zečevi hrabri i mudri.  |
| - Dosta!- zagrmi zec. – Ne mogu izgubiti cijeli dan slušajući male budale!  |
| …s rođakom koji ih je svojim častohlepljem i glupošću tako osramotio.  |





BASNA – kratka priča u prozi ili stihu u kojoj su glavni likovi životinje (katkad biljke ili stvari) koje posjeduju ljudske osobine.

PROZNI DIJALOG – služi za iskazivanje mišljenja i stavova lika.

DRAMSKI DIJALOG – dramska lica izravno sudjeluju u događaju i sav se tekst izvodi u glumačko realizaciji.

|  |  |  |
| --- | --- | --- |
| **VRŠNJAČKO VREDNOVANJE** **OSTVARENO U POTPUNOSTI**  | **DJELOMIČNO OSTVARENO**  | **POTREBNO DORADITI**  |
| Govor ima 3 kompozicijska dijela i poštuje zadanu duljinu (150 riječi).  |
| Mišljenje je potkrijepljeno argumentima. Sadržaj govora je zanimljiv slušateljima i pokazuje poznavanje teme.  |
| Govornik je svrhovito koristio govorne vrednote (stanku, jasnoću, brzinu, primjerenu boju glasa…). Govori tečno i razgovijetno.  |
| **SVEUKUPNO**  |

